Vermiste akteur se oorskot gevind | Netwerk24
Vermiste akteur se oorskot gevind
15 Julie 2019 11:20
Die oorskot van die akteur Charles Levin is vermoedelik in Oregon in Amerika gevind.
Levin (70), bekend om reekse soos Alice en LA Law, het verlede week vermis geraak.
Sy seun het die owerhede in kennis gestel.
Vrydag het ’n selfoonkennisgewing die owerhede na ’n afgeleë gebied, noordoos van Selma gelei, maar daar was geen teken van Levin nie.
’n Inwoner het Levin se motor Saterdag op ’n afgeleë pad ontdek. Die voertuig was van die pad af, het die polisie gesê.
Sy hond is dood in die motor gevind. Levin se lyk is naby die voertuig gevind, het die polisie gesê.
Die polisie reken dat dit waarskynlik die oorskot van Levin is in ag genome die omstandighede. Die mediese deskundige moet die finale identifisering maak.
Levin het in 1993 in een episode van Seinfeld verskyn en in ander reekse soos Alice, NYPD Blue en Hill Street Blues verskyn.
Hy het in ook in flieks soos The Golden Child verskyn.
Meer oor: Alice | Vermis | Akteur | Oorskot
REGSTREEKS: NSRI sê soektog gaan steeds voort in Seepunt-omgewing